kardosdrur/scandi-wiki huggingface dataset:
Kærlighed uden stop

Kærlighed uden stop er en dansk film fra 1989.
Manuskript og instruktion Hans Kristensen.
Blandt de medvirkende kan nævnes:

Otto Brandenburg
Ann-Mari Max Hansen
Benny Hansen
Bent Warburg
Lars Lunøe
Gyda Hansen
William Kisum
John Martinus
Hugo Herrestrup

Eksterne henvisninger 
 

Spillefilm fra Danmark
Danske film fra 1989
Næb og kløer

Næb og kløer er en roman fra 2005 skrevet af Henning Mortensen.

Romanen handler om René Munkholm, der bliver dolket bagfra i en skov nær sit hjem ved Horsens Fjord uden at det lykkes ham at se skyggen af sin fjende.

Bente Møller fra Odder Politi bliver sat på sagen og fører os ind i den mystiske historie om de mere eller mindre gale mennesker i det lille lokalsamfund.

Her er kunstnere og krumbøjede skæbner, der har fået Bibelen galt i halsen. En konditor, hvis kageopskrift er både livfuld og chokerende. Spåmænd, hjemmefilosoffer og to unge mennesker, der har gode grunde til at finde skjulesteder. Buddhister, tiltrækkende kvinder og en advokat, som har svært ved at tabe sig.

Romaner fra Danmark
Anatolij Ljadov

Anatolij Konstantinovitj Ljadov eller Liadov () (født 11. maj 1855, død 28. august 1914) var en russisk komponist, som var elev af Nikolaj Rimskij-Korsakov.

Han sluttede sig til den ny-russiske komponistgruppe og skrev bl.a. farverigt instrumenterede symfoniske digte samt klaverstykker. Sidstnævnte blev til tider sammenlignet med værker af Chopin.

Komponister fra Rusland
Personer fra Sankt Petersborg
Russere i 1800-tallet
Russere i 1900-tallet
Sankt Jørgens Kirke (Tåsinge)

Sankt Jørgens Kirke eller Landet Kirke ligger midt på Tåsinge. Den har romansk skib, kor og apsis, mens tårnet er fra 1600-tallet.

Kirkens indgang har siden ca. 1870 været placeret ved den vestlige side af tårnet via våbenhuset. Fra den gamle, nu tilmurede, mandsdør i kirkens sydside har man hentet en romansk indgangsportal, der foroven har en tympanon med en tronende, kronet Kristusfigur. Siderne har to relieffer i granit, der forestiller en løve og en kentaur. Sidstnævnte figur var gengivet på bagsiden af den danske 50-kroneseddel i 1997-serien.

I våbenhuset er der opstillet tre gravsten, der alle oprindeligt har ligget i gulvet i kirkens kor og derfor er meget nedslidte. På den ældste kan man kun se årstallet 1618, men det er formodentlig en sten for sognepræst Morten Nielsen Mesling, som netop døde i 1618. Den anden sten er sat over sognpræst Jens Mogensen Hossum, der var sognepræst ved kirken 1649-1679 og blev provst for Sunds Herred i 1670. Den sidste sten er sat over Axel Juel, der tilhørte Juel-familien på Valdemars Slot. Han var guvernør i Trankebar, men blev afskediget efter en hårdhændet nedkæmpelse af et mytteri, og døde i 1720.

Inventar 
Døbefonten er i romansk stil og enkel i udførelsen. Altertavlen er et maleri fra ca. 1538 fra Lucas Cranach den Ældres værksted. Det var dog først i 1831, at dette maleri kom til kirken, da det blev hentet fra Valdemar Slots Kirke. Før da havde kirken en gotisk altertavle med udskårne figurer. Maleriets motiv er korsfæstelsen.

Kirkens prædikestol er dateret 19. juni 1619 og er et renæssancearbejde. Orgelet er fra 1974.

Kirkegård 

På kirkegården er Elvira Madigan og Sixten Sparre begravet, og to engelske flyvere (Arthur John Sayer og Louis Godfrey Glaus), der blev skudt ned i februar 1944 under 2. verdenskrig, er ligeledes begravet på kirkegården.

Eksterne kilder og henvisninger 

 Sankt Jørgens Kirke hos KortTilKirken.dk
 Sankt Jørgens Kirke på danmarkskirker.natmus.dk (Danmarks Kirker, Nationalmuseet)
 Sankt Jørgens Kirke  hos nordenskirker.dk

Kirker i Svendborg Kommune
Kirker i Fyens Stift
Kirker i Svendborg Amt
Nils Bernstein

Nils Bernstein (født 4. januar 1943) var 2005-2013 kgl. direktør (dvs. formand for direktionen) for Danmarks Nationalbank. Han efterfulgte Bodil Nyboe Andersen på posten og blev efterfulgt af Lars Rohde.

Baggrund 
Bernstein er vokset op på Sundholm (dengang en arbejdsanstalt for alkoholikere) på Amager, hvor faderen var ansat. Han er den mellemste af tre børn.
 Realeksamen (1959)
 Læreplads på Dansk Svejsemaskinefabrik (1959-63)
 Uddannet som elektromekaniker (1963)
 student fra Akademisk Studenterkursus
 Cand.polit. fra Københavns Universitet (1970).

Han har siden 1964 været gift med Ulla, og de har 2 børn, en dreng og en pige.

Karriere 

Bernstein er en såkaldt mønsterbryder, idet han som 16-årig efter realeksamen først var arbejdsdreng på en maskinfabrik i et halvt år og derefter kom i lære som elektronikmekaniker. I løbet af læretiden tog han dog også studentereksamen på aftenkursus og begyndte derefter på økonomistudiet på Københavns Universitet.

 Sekretær i Finansministeriet (1970-75)
 Finanssekretær ved den danske ambassade i Washington (1975-77)
 Ministersekretær for finansministeren (1978-79)
 Kontorchef i Budgetdepartementet i Finansministeriet (1980-83)
 Departementschef i Administrationsdepartementet i Finansministeriet (1984-86)
I de følgende år var han departementschef i forskellige ministerier:
 Landbrugsministeriet (1986-94)
 Landbrugs- og Fiskeriministeriet (1994-96)
 Statsministeriet (1996-2005)
Han var i 1996-2005 tillige statsrådssekretær.

Som tidligere departementschef i Statsministeriet skulle Bernstein have været afhørt af 
Irak- og Afghanistankommissionen.

Bernstein er ikke dekoreret og må altså have afslået af modtage Dannebrogordenen.

Noter 

Danskere i 1900-tallet
Danskere i 2000-tallet
Økonomer fra Danmark
Departementschefer i Statsministeriet
Nationalbankdirektører fra Danmark
Personer i Kraks Blå Bog
Departementschefer i Finansministeriet
Plovmand

En plovmand er egentlig en person, der pløjer, primært med hestetrukken plov, men det er også – i moderne tider måske mere hyppigt – betegnelsen for en 500-kroneseddel. Dette skyldes, at der på tidligere danske 500 kronesedler var et billede af en mand, der pløjer.   

Landbrug
Resen Kirke (Struer Kommune)

Resen Kirke ligger ved gamle landevej mellem Holstebro og Oddesund Færgested. Kirken er oprindelig opført i Valdemartiden, men der blev i begyndelsen af 1700-tallet bygget et gravkapel på sydsiden og i 1792 blev kirken forsynet med et nyt tårn til afløsning af det hidtidige runde tårn.

Eksterne henvisninger 
 Resen Kirke hos KortTilKirken.dk
 Resen Kirke hos danmarkskirker.natmus.dk (Danmarks Kirker, Nationalmuseet)

Kirker i Struer Kommune
Kirker i Viborg Stift
Kirker i Ringkøbing Amt
Fousing Kirke

Fousing Kirke er en lille kvaderstenskirke nær Klosterheden. Selve kirken stammer fra ca. 1200, mens tårnet er fra 1783. Kirkens altertavle er en sjælden sengotisk figurgruppe.

Eksterne henvisninger 

 Fousing Kirke  hos KortTilKirken.dk
 Fousing Kirke  hos danmarkskirker.natmus.dk (Danmarks Kirker, Nationalmuseet)

Kirker i Struer Kommune
Kirker i Viborg Stift
Kirker i Ringkøbing Amt
Fovlum Kirke

Fovlum Kirke ligger i landsbyen Fovlum 2 km vest for Ullits og 7 km sydvest for Farsø.

Kirken består af skib, kor med apsis og våbenhus mod nord. Skib og kor er i romansk stil og med bjælkeloft med undtagelse af apsis, der har halvkuppelhvælving. Byggematerialet er granitkvadre. De to indgangsportaler er forsynet med halvsøjler og buefelt og ved den sydlige, nu tilmurede, portal er der over buen hugget forkroppen af et dyr mellem to små, bevæbnede mandsfigurer. Våbenhuset er fra 1879 og opført i romansk stil af røde mursten på granitsokkel.

På sydsiden af skibet findes en skakbrætsten med 4 vandrette og 7 lodrette rækker.

Altertavlen er fra 1633, mens prædikestolen er fra slutningen af 1500-tallet.

På kirkegården findes en klokkestabel, og indtil 1872 var der også en langdysse.

I 2012 blev kirken efter en restauration genindviet, med en ny altertavle, malt af kunstneren Anita Houvenaeghel (født 1945), som desuden har ny-farvelagt knæfald, prædikestol, bænke og loft for at skabe en farvemæssig helhed.

Noter

Eksterne kilder/henvisninger 
 Vort sogns historie, bind 7, s. 147
 Politikens bog om Danmarks kirker, Niels Peter Stilling, 
 Foulum Kirke  hos KortTilKirken.dk
 Om kirken som helhed, se http://www.ullits.dk/histfo01.htm 

Kirker i Vesthimmerlands Kommune
Kirker i Viborg Stift
Kirker i Aalborg Amt
Tolne Kirke

Tolne Kirke ligger i Tolne Kirkeby ca. 2 km syd for stationsbyen Tolne, ca. 13 km vestnordvest for Frederikshavn og ca. 18 km øst for Hjørring.

Kirken er en romansk teglstenskirke, opført af munkesten med et kvadratisk kor mod øst og et større rektangulært skib mod vest.

Det er usikkert, om kirken har haft et tårn.

I dag er en klokkestabel på kirkegården, som er opført i egetømmer i 1965, en nøjagtig kopi af en tidligere klokkestabel. Kirkeklokken er fra 1487.

Våbenhuset og kvindedøren er på kirkens nordside og anvendes som fælles indgang til kirken, medens mændenes indgang fra syd er blændet.

Inventar 
Den romanske døbefont i kirken formodes at være lige så gammel som kirken og er udført af store granitblokke.
 
Prædikestolen, som er udført i eg, er af nyere dato, men kan ikke nøjere tidfæstes.

Kirkens orgel er fra 1908 og blev restaureret i 1984, hvor det pneumatiske system blev skiftet ud med et mekanisk.
 
Kirkeskibet, den fire-mastede bark Danmark, udført af lods P. Bast fra Frederikshavn, blev skænket til kirken i 1937.

Altertavlens billede er malet af kunstmaleren Anker Lund i 1898.

Præster ved Tolne Kirke 
 1264 – Den 11. juni fik subdiakon Mads fra Rubjerg Kirke i Tolne
 1536 – ?	Søren Draaby (første lutherske provst)
 1553 – ?	Morten Nielsen
 15? – ? Poul Nielsen
 1568 – ? Michel Jacobsen boede 1571 i Tolne
 1589 – 1593 Hans Larsen Hvid. Boede i Tolne
 1593 – 1598 Anders Pedersen
 1598 – 1602 Laurits Mortensen
 1603 – 1653 Oluf Madsen
 1653 – 1694 Christen Jensen Snedsted
 1694 – 1714 Hans Christensen Elling
 1714 – 1736 Peder Jensen Fruegard
 1736 – 1760 Erik Andersen Myller
 1760 – 1770 Thomas Bahr Todberg
 1770 – 1774 Jens Mathiasen Bircherod
 1775 – 1796 Peter Mathias Germel Schierup
 1796 – 1801 Christian Valeur
 1802 – 1819 Jens Theilmann
 1819 – 1851 Rasmus Holst Bang 1
 1851 – 1859 Niels Peter Moller
 1859 – 1871 Jens Daniel Frederik Boggild
 1871 – 1880 Jacob Severin Deichmann Branth
 1880 – 1887 M.C.B.Nielsen, provst
 1887 – 1891 Gredsted
 1891 – 1903 F. Gandil
 1903 – 1909 J.Bentsen
 1910 – 1940 Carl Christian Larsen
 1940 – 1945 Peter Fenger
 1945 – 1953 Jurgen Erling Kilrsbo
 1953 – 1965 Poul Ivar Lange
 1966 – 1995 Poul Burge Hojberg
 1996 – Vagn Tefre

Galleri

Kilde 
 Pjece udgivet af Tolne menighed, 1999

Eksterne kilder og henvisninger 

 Tolne Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
Humlum Kirke

Humlum Kirke ligger i landsbyen Humlum nord for Struer. Kirken er højt beliggende og blev tidligere benyttet som sømærke af søfarende på Limfjorden.

Eksterne henvisninger 

 Humlum Kirke hos KortTilKirken.dk
 Humlum Kirke hos danmarkskirker.natmus.dk (Danmarks Kirker, Nationalmuseet)

Kirker i Struer Kommune
Kirker i Viborg Stift
Kirker i Ringkøbing Amt
Nikollë Lesi

Nikollë Lesi (født 6. august 1963 i Lezha) er en albansk journalist og politiker.

Han har studeret medieforhold på Tiranas Universitet.

Fra 1988 til 1997 var han journalist. I 1991 grundlagde han avisen Koha Jonë. Fra 1997 har han været parlamentsmedlem.

Siden 2002 har han været formand for de Kristelige Demokrater.

I 2004 beskyldte han offentligt daværende premierminister Fatos Nano for – under guerillakrigen i Kosovo – at have været involveret i våbensmugling. Han fremlagde dokumenter, der angiveligt var referater af samtaler herom, der var blevet aflyttet af den albanske efterretningstjeneste. Anklagemyndigheden har efterfølgende erklæret at dokumenterne var falske.

Eksterne henvisninger 

 Opslag på Albaniens Parlaments web-site

Politikere fra Albanien
Watban Ibrahim Hasan

Watban Ibrahim al-Tikriti (født 1952, død 13. august 2015) var halvbror til Saddam Hussein og tidligere irakisk indenrigsminister. Han blev pågrebet af koalitionsstyrkerne den 13. april 2004 under et flugtforsøg til Syrien.

Den 11. marts 2009 blev det rapporteret, at han var blevet dømt til henrettelse ved hængning for sin rolle i henrettelsen af 42 købmænd som var mistænkt for manipulation af fødevarepriser.

Om morgen den 14. juli 2011 overlod koalitionsstyrkerne Ibrahim til de irakiske myndigheder med henblik på henrettelsen. I første omgang blev det vurderet, at han ville blive henrettet efter en måned. I stedet døde Ibrahim i fængslet af naturlige årsager den 13. august 2015.

Referencer 

Politikere fra Irak
Bella Center

Bella Center (eller BC) er Skandinaviens største udstillings- og kongrescenter beliggende i Ørestad på Amager med små og store kongresser af national og international karakter samt faste tilbagevendende messer. 

Bella Center er en del af BC Hospitality Group, som er en af Danmarks største virksomheder indenfor hoteller, konferencer, messer og hospitality. 

Bella Center er placeret mellem Field's, Royal Golf Center, Vejlands Allé og Bella Center Station (Metro), der i øvrigt er navngivet efter centret.

 1975: Den nuværende bygning blev indviet den 5. september 1975 . Før det havde centeret siden 1965 haft adresse på Bellahøj (deraf navnet). Da bygningen på Amager blev indviet skiftede bygningen på Bellahøj navn til Grøndal Centret og blev ændret fra udstillingsbygning til idrætsbygning. 
 2000: Opførelse af ny auditorietilbygning på 4.000 m² blev afsluttet i 2000.
 2009: FN's klimakonference bliver afholdt i centret mellem d. 7. og 18. december. 
 2011: Tilføjet nyt 4-stjernet hotel med navnet Bella Sky Comwell, som stod færdigt i maj 2011 og kostede 1,6 milliard kroner. Hotellet er tegnet af arkitektstuen 3XNielsen, og projekteret af ingeniørfirmaet Rambøll.
2014: Bella Center A/S indgår som en del af BC Hospitality Group, der etableres i år 2014. BC Hospitality Group omfatter desuden AC Bella Sky Hotel Copenhagen, hotel Crowne Plaza Copenhagen Towers, Crowne Plaza 360° Venue Catering, Comwell Conference Center Copenhagen og Marriott Hotel Copenhagen.

Eksterne kilder/henvisninger 
 Bella Centers officielle hjemmeside

Noter 

Ørestad
Københavnske seværdigheder
Messe- og kongrescentre
Ilir Meta

Ilir Meta (født 24. marts 1969) er en albansk økonom og politiker, der var Albaniens præsident fra 2017 til 2022.

Meta var Albaniens premierminister fra 1999 til 2002. I april 2017 blev han valgt til Albaniens præsident og tiltrådte embedet den 24. juli 2017. Den 24. juli 2022 blev han afløst som præsident af Bajram Begaj.

Indtil han blev præsident var han leder af partiet LSI (Forbundet af Socialister for Integration, ) og var tidligere et fremtrædende medlem af Socialistpartiet (Partia Socialiste e Shqipërisë).

Biografi 
Ilir Meta er uddannet som økonom fra Tiranas Universitet. I sin fritid dyrker han vægtløftning.

Ilir Meta blev engageret i politisk arbejde i studenterbevægelsen omkring 1990-1991, da Hoxha-styret brød sammen. Han blev formand for den euro-socialistiske ungdomsbevægelse, FRESSH, efter Pandeli Majko. Fra 1992 har han været parlamentsmedlem.

I 1998 blev han vicepremierminister i Pandeli Majkos regering. Efter krigen i Kosovo i 1999 skubbede han denne til side og blev selv premierminister. En uenighed med partiformanden, Fatos Nano, førte i 2002 til at han trådte tilbage. I en kort periode blev han erstattet med Pandeli Majko.

Da Fatos Nano på ny blev premierminister i 2002, blev Ilir Meta vicepremierminister og udenrigsminister, men uenigheden med Nano blussede op igen i 2003 – og førte til at Meta i vrede udtrådte af regeringen.

I 2004 forlod Meta, sammen med enkelte andre parlamentsmedlemmer – hvoriblandt hans kone, Monika Kryedmadhi – Socialistpartiet og dannede i stedet LSI (Forbundet af Integrationssocialister). LSI blev en anelse reduceret ved valget i 2005, således tabte Monika Kryedmadhi sit mandat. Ilir Meta vandt et af de få kredsmandater, der ikke gik til de to store partier.

Ilir Meta blev i 2005 formand for parlamentets Europa-komité.

Den 28. april 2017 blev han valgt til Albaniens præsident. Han tiltrådte embedet den 24. juli 2017. Den 24. juli 2022 blev han afløst som præsident af Bajram Begaj.

Eksterne links 

 Albaniens præsidents officielle hjemmeside (engelsk og albansk) 
 Kilde: Bjørn Andersen: Albansk navnebog 2000

Kilder 

 Bjørn Andersen: Albansk Almanak, 1999 ff.

Albaniens præsidenter
Albaniens premierministre
Politikere fra Albanien
Oticon

Oticon A/S er et dansk firma, der producerer høreapparater og hørehjælpemidler samt rådgiver, leverer og installerer større lydsystemer og AV-udstyr i fx kirker, teatre og museer. Oticon er i dag blandt de tre største leverandører af høreapparater i verden. Som del af koncernen Demant A/S er Oticon noteret på NASDAQ OMX København.

Oticon har hovedsæde i Smørum nordvest for København

Oticon designer og fremstiller både høreapparater til voksne og specialhøreapparater til børn, og produkterne forhandles gennem salgsvirksomheder i 22 lande og cirka 80 uafhængige distributører verden over. Virksomheden beskæftiger mere end 3500 mennesker på verdensplan.

I dag har mennesker i mere end 100 lande verden rundt glæde af bedre hørelse med Oticons løsninger.

Siden 1991 har Oticon A/S vundet mere end 20 priser for firma- og udviklingsresultater. Blandt Oticons mange verdenspremierer er DigiFocus (verdens første digitale høreapparat), MultiFocus (verdens første fuldautomatiske høreapparat), Adapto (verdens første høreapparat med kunstig intelligens) og Oticon Opn der anvender en avanceret høreapparatteknologi (åben lyd).. Senest har Oticon i 2020 lanceret høreapparatet Oticon More™, der er trænet med 12 millioner lydbilleder og indeholder den nyeste teknologi. Høreapparatet er det første i verden, der giver adgang til alle relevante lyde takket være et Deep Neural Network.

Historie 
Oticon blev grundlagt 8. juni 1904 i Odense af Hans Demant, der ønskede at hjælpe sin hørehæmmede hustru, Camilla, med at leve et liv uhindret af sit høretab. 

Under 2. verdenskrig påbegyndte sønnen Wiliam Demant en produktion af høreapparater, der er en kopi af Acousticon høreapparatet. I 1946 introduceredes det første rigtige Oticon høreapparat, model TA.

Lars Kolind var koncernchef fra 1988-98, og blev kendt for at indføre "spaghettiorganisationen".

Administrerende direktører 
 1988-1998 Lars Kolind
 1998-2008 Niels Jacobsen
 2008-2017 Søren Nielsen
 2017- Ole Asboe Jørgensen

Referencer

Eksterne henvisninger 

 Oticons hjemmeside

William Demant Holding
Høreapparatproducenter i Danmark
Egedal Kommune
Bilafgifter

Bilafgifter er en fælles betegnelse for de afgifter, som personbiler belægges.

I Danmark omfatter afgifterne
registreringsafgift
ejerafgift eller vægtafgift
ansvarsforsikringsafgift
vejbenyttelsesafgift
brændstofafgift
afgift på autopærer
emballageafgift på smøreolie
dækafgift
batteriafgift
oliefilterafgift
gebyr på nummerplader

Ifølge finansloven for 2006 ventes registreringsafgift, vægtafgift, ansvarsforsikringsafgift og vejbenyttelsesafgift alene at indbringe 33 mia. kr. i 2006.

Afgifter
Øbening

Øbening (tysk: Öbening) ligger i Sønderjylland og er en lille landsby mellem Agerskov og Rødekro. Den ligger i Aabenraa Kommune og hører til Region Syddanmark.

På sønderjysk udtales det "Øfning", og ordet stammer muligvis fra det tyske "Öfnung", som betyder "Åbning". Dette kan begrundes med, at Øbening er grundlagt i en åbning i de vidtstrakte skove i stenalderen.

Der findes ofte stenøkser og andre levn fra tidlige bosættelser på marker i og omkring Øbening.

Lokaliteter i Aabenraa Kommune
Lokaliteter i Sønderjylland (under den danske stat)
Pyramide (flertydig)

Pyramide har flere betydninger:

 Pyramide – en geometrisk figur.
 Pyramide (konstruktion) – en bygningskonstruktion.
 Louvre-pyramiden
 Trinpyramide –
 Forhistorisk pyramide –
 Ægyptens pyramider – flere antikke bygninger i Ægypten.
 Pyramidekomplekset med sfinksen ved Giza – omfatter i alt ni pyramider.
 Den store pyramide i Giza – eller Keopspyramiden.
 Bosniske pyramider – kontroversiel teori om forhistoriske pyramider i Bosnien.
 Pyramide (kortspil) – et kortspil.
 Pyramide (kabale) – en kabale lagt med spillekort.

Se også
 Pyramidespil – svindelnumre med en speciel struktur
 Pyramideforetagender
 Madpyramiden – et sæt kostråd
 Affaldspyramide
Kløft

En kløft eller en slugt er defineret som en dyb sprække, en aflang fordybning eller en sænkning, som er åben i den ene ende.

En kløft er en dal, som har stejle sider f.eks. pga. en flods erosion.

Kendte kløfter 

 Samaria-kløften
 Tarakløften, Tarakløften – Europas største/verdens andenstørste.
 Grand Canyon (USA).
 Olduvai-slugten (Afrika).
 Jutulhogget (Østerdalen) i Hedmark fylke i Norge.
 Aareschlucht ved Meiringen i Schweiz.

Se også 
 ådal
 fjord
 floddal
 taffelbjerg
 plateau
 klint

Landskabsformer
Sunset Boulevard (fastfoodkæde)

Sunset Boulevard er en danskejet fastfood-kæde som blev grundlagt i 1996. I dag har kæden 40 restauranter i Danmark, en på Færøerne og tre i Grønland. De er kendt for at servere sandwich og burgere. I starten mindede konceptet en del om den amerikanske sandwich-kæde Subway, der også havde adskillige restauranter i Danmark i 1990'erne. Sunset Boulevard har dog udkonkurreret Subway i store dele af Danmark og overtog flere af Subways gamle restauranter (bl.a. den allerførste danske Subway-restaurant på Københavns Hovedbanegård). Sunset Boulevard har i dag hovedkontor i Nordager, Kolding.

Sunset Boulevard ejes i dag af KD Restaurants, som også tidligere drev kæden Pizza Hut i Danmark.

Historie 

Den første Sunset Boulevard-restaurant åbnede i Odense i 1996, som lukkede igen i 2014. I 1997 åbnede den anden restaurant i Esbjerg. I 2000 overtog Sunset Boulevard tre restauranter fra Subway – inkl. den på Københavns Hovedbanegård. I 2001 åbnede den første restaurant på Færøerne.

Nuværende restauranter

Danmark

Internationalt

Eksterne henvisninger 
 Sunset Boulevards hjemmeside

Noter 

Fastfoodrestaurantkæder i Danmark
Danske virksomheder etableret i 1996
IBM 650

IBM 650 var en af IBM’s første computere, og den var verdens første masseproducerede computer. IBM 650 blev annonceret i 1953, som en billig lillebror til IBM 701. IBM 650 blev leveret på leje-basis til en pris af 3-4.000 US$ pr måned. Den første maskine blev leveret i december 1955, og IBM leverede inden for det første år 120 maskiner og skrev kontrakt på yderligere 750. Frem til 1962 leverede IBM mere end 2000 IBM 650, og maskinen blev kendt som "computerens Model-T".

IBM 650 brugte decimal kodning af både adresser og data, med en såkaldt bi-quinær kodning af de decimale tal. Maskinen brugte en roterende, magnetisk tromle som lager.

IBM 650 var designet med henblik på eksisterende brugere af IBM's elektromekaniske hulkort-maskiner, således at brugere at såkaldte Calculating Punches (f.eks. IBM 604) kunne opgradere til en rigtig computer.

Opbygning og funktioner 
En IBM 650 bestod af tre kabinetter:
 Konsol-enhed (Type 650)
 Strøm-enhed (Type 655)
 Kort læser / hulkortsenhed (Type 533 eller Type 537)
Tilbehør til IBM 650 var bl.a.:
 Disk enhed (Type 355)
 Hulkort læser (Type 543)
 Hulkort skriver (Type 544)
 Kontrol enhed (Type 652)
 Magnetbånd enhed (Type 727)
 Auxiliary Unit (core lager) (Type 653)

Det roterende tromlelager gav adgang til 2000 ord, som hver bestod af et 10-cifret tal med fortegn. Lageret var ganske langsomt, da det krævede en hel rotation per læsning af et ord. Den gennemsnitlige tilgangstid var 2,5 ms. For at omgå dette anvendtes en "optimering" hvor programkode ikke stod sekventielt på tromlen, men i stedet var spredt med en afstand der passede til den forventede udførselstid for instruktionerne.

Tilbehørs-enheden Auxiliary Unit (Type 653) gav maskinen core lager, i alt 60 ord af 10 cifre, med en gennemsnitlige tilgangstid på 96 µs. Enheden gav endvidere maskinen tre index registre og en enhed til beregninger med flydende tal.

Software 
Der fandtes en oversætter til en version af FORTRAN (kaldet FORTRANSIT), og et assembler sprog kalder SOAP (Symbolic Optimized Assembler Program), og et programmeringssprog til erhvervsformål kaldet SPACE (Simplified Programming Anyone Can Enjoy).

Eksterne henvisninger 

 IBM Archives: Workhorse of Modern Industry: The IBM 650
 The IBM 650 at Columbia University
 En IBM 650 simulator 
 IBM 650 dokumenter på Bitsavers.org (PDF files)

Datamater
650